Diari Oficial de la Generalitat Valenciana


Sumari del DOGV 101, del 15-04-1983 (1983/802190)

DECRET 36/1983, de 21 de mars, pel qual es regula l'excercici de competències en matèria de ports.
--------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/03/21/36/dof/vci/html**

### Dades del document

Número de DOGV
:   101

Data del DOGV
:   15-04-1983

Secció del DOGV
:   DISPOSICIONS GENERALS

Número del document
:   1983/802190


Data del document
:   21-03-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 36/1983, de 21 de març, pel qual es regula l'exercici de competències en matèria de ports.  
El Reial Decret 3.059/1982, de 24 de juliol, ha transferit de l'Administració de l'Estat al Consell de la Comunitat Valenciana, serveis i funcions que aquella prestava a les provincies de Castelló, València i Alacant en matèria de ports.   
En defecte d'una Llei específica del Parlament Valencià, s'ha d'aplicar la legislació vigent de l'Estat espanyol.   
Actualment, la Llei I /1966, de 28 de gener, sobre «Règim Financer dels Ports», estableix que els fons recaptats als ports procedents dels recursos que aquesta Llei arbitra han de tenir una destinació especial. Per això, la Llei 27/1968, de 20 de juny, confià l?administració dels ports no administrats per una Junta a un Organisme Gestor, «la Comissió Administrativa de Grups de Ports».   
L'estructura i el funcionament d'aquesta Comissió fou reòrganitzada per Reial Decret 1.958/1978, de 26 de juny. Es crearen aleshores les Comissions perifèriques de Ports, una de les quals, l?anomenada del País Valencià, incloïa tots els ports suara traspassats al Consell de la Comunitat Valenciana.   
El Règim especial dels ports i la seua estructura orgànica peculir aconsellen, amb caràcter provisional i sense perjudici de la regulació definitiva que es puga establir, que es dicte una disposició que assegure la prestació sense solució de continuïtat d'un servei tan important.   
Per tot açò, a proposta del Conseller d'Obres Públiques i Urbanisme, i d'acord amb el Ple del Consell de la Generalitat Valenciana, celebrat el dia d'avui,   
DECRETE  
Article 1.er La gestió dels serveis i funcions que han estat transferits en relació amb els ports, la realitzarà la Direcció General d'Obres Públiques de la Conselleria d'Obres Públiques i Urbanisme.   
Article 2.on El Règim financer dels ports no subjectes a concessió traspassats a la Comunitat Valenciana serà el que establesca la Llei 1/1966 de 28 de gener.   
I. DE LA COMISSIO DE PORTS  
Article 3.er Es crea la Comissió de Ports de la Comunitat Valenciana, adscrita a la Conselleria d'Obres Públiques i Urbanisme, a fi de dur a terme:   
a) La gestió del servei públic portuari en relació amb els següents ports no subjectes a concessió que corresponen a la competència i titularitat de la Comunitat Valenciana: Benicarló, Peníscola, la Vila Joiosa, Santa Pola, Borriana, Cullera, Dénia, Altea, Xàbia, Calp, Benidorm i els que, en el futur, s'assumesca la competència.   
Atesa l'extensió de la Comunitat Valenciana, els esmentats ports es distribueixen en dos Grups:   
GRUP DE PORTS DEL NORD: Inclou els ports de Benicarló, Peníscola, Borriana i Cullera.  
GRUP DE PORTS DEL SUD: Inclou els ports de Dénia, Xàbia, Calp, Altea, Benidorm, La Vila Joiosa i Santa Pola.  
Al front de cadascun hi haurà un Enginyer Director.   
b) La tramitació i informe de Concessions de ports i instal·lacions portuàries, així com la inspecció d'aquestes.   
Article 4.t 1. Són funcions de la Comissió de Ports de la Comunitat Valenciana les següents:   
a) L'òrganització, gestió i administració dels ports detallats a l'article anterior.  
b) La planificació, projecte, execució i conservació de les seues obres i instal·lacions.  
c) L'ordenació de les zones portuàries i llurs futures ampliacions.  
d) L'enllaç dels transports marítims i terrestres a través d'aquests ports.  
e) La direcció, òrganització i gestió dels serveis efectes als ports, així com el règim de policia, de circulació als molls i a la zona de servei.  
f) L'establiment dels serveis complementaris i especials dels ports.  
g) En general tot el que siga necessari per tal de facilitar el tràfic marítim portuari i d'aconseguir la rendabilitat i productivitat de l'explotació dels ports.  
2. La Comissió, en relació amb els ports que en depenguen, elaborarà i proporcionarà a l'Administració de l'Estat les dades estadístiques corresponents als que constitueixen el contigut de les memòries que els ports de l'Administració de l'Estat confeccionen anualment.   
3. L'actuació de la Comissió es durà a terme sense perjudici de la competència:   
a) que té l'Administració de l'Estat pel que fa a la prestació i administració dels béns de domini públic estatal;  
b) que corresponen a les Autoritats de Marina d'acord amb el que estableix la legislació vigent;  
c) que són pròpies dels Ens locals.   
Article 5.é 1. La Comissió de Ports de la Comunitat Valenciana es regirà pels òrgans següents:   
a) El Ple de la Comissió.  
b) El Comité Executiu de la Comissió.  
c) Els Enginyers Directors dels Grups de Ports, esmentats a l'article 3.er d'aquest Decret.   
2. La Comissió disposarà, a més a més, del servei de Secretaria i del personal tècnic, administratiu, auxiliar i subaltern que es determine en la plantilla corresponent, que haurà de sotmetre's a l'aprovació de la Conselleria d'Obres Públiques i Urbanisme.   
A) Del Ple de la Comissió  
Article 6.é l. El Ple de la Comissió de Ports de la Comunitat Valenciana estarà format pel President, el Vice-president, els vocals i el Secretari.   
2. Serà presidit pel Director General d'Obres Públiques sense perjudici que, quan ho estime convenient, el Conseller d'Obres Públiques i Urbanisme assumesca per ell la Presidència, en aquest cas el Director General passaria a ser el Vice-president.   
3. Quan el Conseller d'Obres Públiques i Urbanisme no faça ús de la facultat a què fa referència el número anterior, el Vice-president será un representant de la Presidència del Consell de la Generalitat Valenciana, que hi actuarà com a President en absència o per Delegació del President.   
4. El Secretari serà un funcionari amb títol universitari superior, designat pel Conseller d'Obres Públiques i Urbanisme, i assistirà al Ple amb veu però sense vot.   
5. Els Vocals del Ple de la Comissió seran els següents:   
a) En representació de l'Administració de la Generalitat:   
Els Enginyers Directors dels Grups de Ports.   
Un Enginyer de Camins, Canals i Ports de la Direcció General d'Obres Públiques i Urbanisme.   
Un Cap del Servei Jurídic de la Conselleria d'Obres Públiques i Urbanisme.   
L' Interventor Delegat designat per la Conselleria d' Hisenda.   
Un representant de la Conselleria d'Obres Públiques i Urbanisme.   
Un representant de la Conselleria d'Indústria i Comerç.   
Un representant de la Conselleria de Transports i Turisme.   
Un representant de la Conselleria d'Agricultura, Pesca i Alimentació.   
Un representant de la Conselleria de Cultura, Educació i Ciència (Direcció General d'Esports).   
b) En representació de l'Administració Central de l'Estat:   
Un representant del Ministeri de Defensa (Marina).   
Un representant del Ministeri d'Hisenda (Direcció General de Duanes).   
Un representant de la Subsecretaria de la Marina Mercant.   
c) En representació dels Ajuntaments:   
Un representant dels Ajuntaments per cadascun dels grups definits a l'article 3.er que compten amb port adscrit a la Comissió dins del seu municipi.   
d) En representació dels usuaris:   
Un representant de les Federacions de Confraries de Pescadors per cadascun dels Grups definits a l'article 3.er.   
Un representant de les Cambres Oficials de Comerç Indústria i Navegació per cadascuna de les Províncies de Castelló, València i Alacant.   
Un representant dels Clubs Nàutics enclavats als ports esmentats en aquest Decret.   
Article 7.é 1. Correspon al Ple de la Comissió de Ports de la Comunitat Valenciana:   
a) Estudiar i proposar la fixació i revisió de tarifes i cànons per a l'aprovació.   
b) Proposar l'atorgament de les concessions o autoritzacions administratives, subjectes o no a cànon, per a l'ocupació de superficies de domini públic en els ports, per a la utilització de les instal·lacions, la prestació de serveis públics o per a l'exercici d'activitats comercials o industrials a les zones esmentades, quan siguen per un període superior a CINC anys o que implique la realització d'obres permanents. Igualment proposarà les concessions de Ports Esportius.   
c) Proposar l'aprovació dels Plans d'Obres i les instal·lacions i ampliació d'aquestes.   
d) Reglamentar l'atracada i desatracada, càrrega i descàrrega, dipòsit i transport de mercaderies i la circulació de persones i de vehicles.   
e) Proposar les plantilles i les necessitats de personal.   
f) Qualsevol altra facultat relacionada amb la realització de les finalitats.   
2. El Ple de la Comissió desenvoluparà les seues funcions dins de la seua competència, d'acord amb l'ordenament jurídic vigent. Els informes i les propostes s'elevaran a la Direcció General d'Obres Públiques.   
Article 8.é 1. El President de la Comissió tindrà les atribucions següents:   
a) Representar la Comissió.   
b) Convocar, presidir i suspendre les sessions, determinar l'ordre del dia, dirigir les deliberacions i dirimir, amb el seu vot de qualitat, els empats.   
c) Autoritzar amb la seua signatura les actes de les sessions.   
d) Vetlar perquè s'acomplesquen els acords adoptats.   
e) Dictar les instruccions que s'escaiguen per tal de complir millor les finalitats de la Comissió.   
2. El Secretari prendrà acta de les sessions, estendrà certificacions dels acords que s'hagen adoptat i n'autoritzarà amb la seua signatura unes i altres.   
Article 9.é 1. El funcionament, les convocatòries, les reunions i el règim d'adopció d'acords de la Comissió de Ports de la Comunitat Valenciana es regirán pel que estableix la Llei de Procediment Administratiu per als òrgans col·legiats, amb les peculiaritats que tot seguit s'estableixen.   
2. La Comissió celebrarà sessió ordinària, almenys, una vegada al trimestre i sessió extraordinària quan siga convocada pel President a iniciativa pròpia o a petició de la meitat dels membres d'aquesta.   
3. La convocatòria haurà de notificar-se amb una antelació mínima de vuit dies, llevat dels casos d'urgència en què podrà ser notificada en un termini màxim de quaranta-vuit hores.   
4. La Comissió es constituirà en segona convocatòria 24 hores desprès de l?assenyalada per a la primera. Per a això, serà suficient l'assistència d'un terç dels membres.   
B) Del Comité Executiu  
Article 10. 1. Al si de la Comissió de Ports de la Comunitat Valenciana es constituirà un Comité Executiu format per:   
a) El President del Ple de la Comissió, que el presidirà.  
b) Els Enginyers Directors dels Grups de Ports del Nord y del Sud.  
c) Un Enginyer de Camins, Canals i Ports, de la Direcció General d'Obres Públiques.  
d) El Cap del Servei Jurídic.  
e) Tres membres del Ple de la Comissió de Ports de la Comunitat Valenciana, designats per aquest que representen: Un, les Confraries de Pescadors; un altre, els Ajuntaments; i l'altre, les Cambres de Comerç.  
f) El representant del Ministeri de Defensa.  
g) El Secretari de la Comissió, que actuarà com a Secretari del Comité Executiu amb veu però sense vot.   
Article 11. 1. Correspon al Comité Executiu de la Comissió de Ports de la Comunitat Valenciana:   
a) Proposar atorgament de les concessions o autoritzacions administratives, subjectes o no a cànon, per l'ocupació de superficie de domini públic a les zones portuàries, pel dret d'utilització de les instal·lacions, la prestació de serveis públics o l'exercici d'activitats comercials o industrials en l'esmentada zona, per un període màxim de cinc anys i quan les obres tinguen el caràcter de desmuntables.  
b) Autoritzar les inscripcions en el Cens de la Comissió desl Consignataris, Agents, Exportadors de Peix i contractants de càrrega i descàrrega.  
c) Proposar la redacció de Projectes i aprovar-los provisionalment a reserva de l'aprovació tècnica.  
d) Proposar la realització d'obres i d'inversions i celebració de contractes inclosos en els Plans i Pressupostos aprovats.  
e) Aprovar la gestió mensual.  
f) Qualsevol altra falcutat que li encomane el Ple de la Comissió.  
2. El Comité Executiu de la Comissió desenvoluparà les seues funcions dins de la seua competència d'acord amb l'Ordenament jurídic vigent. Els informes i les propostes s'elevaran a la Direcció General d'Obres Públiques.   
Article 12. Les reunions del Comité Executiu es regiran pel que disposa l'article 9.é per al Ple de la Comissió, amb la variació següent:  
Les reunions es celebraran com a mínim. una vegada al mes.   
C) Dels Enginyers Directors  
Article 13. 1. Els Enginyers Directors dels Grups de Ports, que pertanyeren al Cos Especial d'Enginyers de Camins, Canals i Ports, actuaran sota les directrius que impartesca la Direcció General d'Obres Públiques.   
2. Correspon als Enginyers Directors dels Grups de Ports:   
a) La Direcció i Gerència del Seu Grup respectiu, amb la seua planificació, ordenació, conservació i explotació portuària.   
b) Organitzar els serveis respectius i atribuir funcions i deures a les distintes unitats administratives del seu Grup.   
c) Establir de conformitat amb els Reglaments de Policia i Règim Interior de la Comissió de distribució de zones per als diferents serveis sobre molls i resoldre les qüestions que es promouen pel seu ús en el Grup respectiu.   
d) Exercir les facultats de policia que siguen necessàries per tal de complir les seues finalitats, proposar a la Direcció General d'Obres Públiques sancions dins dels límits establerts i requerir l'auxili de l'Autoritat Jurisdiccional competent en el seu Grup respectiu.   
e) Liquidar i exigir l'import dels cànons i serveis corresponents en la forma que reglamentàriament es determine.   
f) La redacció de projectes i la direcció de les obres, així com les certificacions i la seua tramitació, les revisions de preus i les liquidacions.   
g) L'atorgament d'autoritzacions, subjectes o no a cànon per l'ocupació de superfície de domini públic a les zones portuàries pel dret d'utilització de les seues instal·lacions, la prestació de serveis públics o per l'exercici d'activitats comercials o industrials en l'esmentada zona per un període màxim d'un any i quan tinguen les obres el caràcter de desmuntables.   
h) La tramitació dels expedients de les altres autoritzacions i concessions administratives, sotmetent-les al Comité Executiu o al Ple, segons s'escaiga.   
i) La confecció d'estadístiques referents al tràfic i a la recaptació.   
j) L'emissió d'informes tècnics en relació amb els Grups portuaris respectius.   
k) La formulació de les propostes que considere necessàries per al millor, i més harmònic, desenvolupament dels ports dels seus Grups respectius.   
l) L'ordenació, dins de les competències respectives, de tot el que fa referència als ingressos, pagaments i rendiments de comptes de cada exercici econòmic.   
3. La Direcció General d'Obres Públiques podrà acordar en casos de malaltia, abència o vacant d'un dels Enginyers en Cap, que les funcions esmentades al paràgraf anterior siguen realitzades acumulativament per un altre Enginyer en Cap o per un Enginyer de la Conselleria.   
De no ser necessari aquest acord, el substituirà l'Enginyer Tècnic d'Obres Públiques de la zona, en aquelles funcions per a les quals el capacite el cas a què pertany.   
II. DE LES RECLAMACIONS I RECURSOS  
Art. 14. 1. Contra els actes administratius que es dicten en matèria de ports seran procedents els recursos previstos en les normes sobre procediment administratiu aplicables a la Comunitat Valenciana, amb les pecualiaritats que s'estableixen tot seguit.   
2. Les reclamacions sobre aplicació i efectivitat de les tarifes, cànons i taxes tindran caràcter econòmico-administratiu i s'ajustaran a la legislació sobre aquesta matèria.   
3. Tots els actes administratius de la Comissió de Ports de la Comunitat Valenciana podran ser objecte de recurs d'alçada davant el Conseller d'Obres Públiques i Urbanisme, llevat dels extraordinaris de revisió que s'interposaran sempre davant el Consell de la Comunitat Valenciana.   
4. La interposició de recurs contencioso-administratiu procedirà, segons el que estableix la Llei d'aquesta Jurisdicció.   
5. L'exercici d'accions civils i laborals es regirà per les normes d'aplicació general i la reclamació prèvia s'adreçarà al Director General d'Obres Públiques amb possibilitat de recurs d'alçada davant el Conseller d'Obres Públiques i Urbanisme.   
III. ALTRES ORGANISMES  
Art. 15. A més dels Enginyers Directors dels Grups, dependiran directament del Director General d'Obres Públiques:   
1. El Servei de Ports.   
2. La Secció Econòmico-administrativa.   
1. El servei de Ports tindrà encomanades les missions següents:   
a) Informar de totes les propostes de la Comissió de Ports de la Comunitat Valenciana al Director General.   
b) Elaborar tots els estudis tècnics que li encomanen el Director General.   
c) Totes les funcions assignades a les oficines Supervisores de Projectes pel Reglament General de Contractació.   
d) Serà el suport dels Grups de Ports i de Direcció General en allò que correspon a Serveis Generals i a la Inspecció i Control.   
2. La Secció Econòmico-administrativa gestionarà tots els assumptes d'aquesta naturalesa que li encomane el Director General.   
DISPOSICIO ADDICIONAL  
Primera. Es faculta el Conseller d'Obres Públiques i Urbanisme per a dictar les disposicions necessàries per tal de complir i de desenvolupar aquest Decret a fi d'aconseguir el millor funcionament dels Serveis, així com per a resoldre tots els dubtes interpretatius que poguessen sorgir.   
Segona. Tots aquells expedients que es troben en tràmit de resolució des de l'entrada en vigor del Reial Decret 3.059/1982, de 24 de juliol, es tramifaran i resoldran d'acord amb el contingut d'aquest Decret.   
Cosa que fem pública perquè en prengueu coneixement.   
València, a 21 de març de 1983   
El president de la Generalitat,  
JOAN LERMA I BLASCO  
El Conseller d'Obres Públiques i Urbanisme,  
LLUIS VERDU I LOPEZ


Còpia Permalink ELI